ལི་ཧྥིང་མེང་གིས་བརྗོད་དོན་ལ།ལོར་ཀྲུང་གོའི་བོད་བརྒྱུད་མཐོ་རིམ་ནང་བསྟན་སློབ་གླིང་བཙུགས་པའི་ཚུན་ལ།བོད་བརྒྱུད་ནང་བསྟན་རྒྱལ་གཅེས་ཆོས་གཅེས་ཀྱི་མཐོ་རིམ་ཤེས་ལྡན་མི་སྣ་གཙོ་སྐྱོང་རྩེ་གཅིག་ཏུ་བྱེད་ཀྱི་ཡོད་ཅིང་།བོད་བརྒྱུད་ནང་བསྟན་གྱི་སློབ་གྲྭ་མཐོ་ཤོས་ལྟ་བུར་ཆགས་ཡོད།བོད་བརྒྱུད་ནང་བསྟན་གྱི་ཆོས་ལུགས་མི་སྣས་དད་ལྡན་མང་ཚོགས་དང་མཐུན་སྒྲིལ་དམ་པོ་བྱས་ཏེ།སྤྱི་ཚོགས་བརྟན་ལྷིང་དང་འཆམ་མཐུན་ཕྱོགས་ལ་ནུས་པ་འགངས་ཆེན་ཐོན་ཡོད།ནང་བསྟན་སློབ་གླིང་བཙུགས་ནས་ལོརིང་ལ་གྲུབ་འབྲས་ཀྱང་མི་ཉུང་བ་ཞིག་ཡོད་ལ་ཉམས་མྱོང་ཡང་འགའ་རེ་ཡོད།ནང་བསྟན་སློབ་གླིང་གི་མཐར་ཕྱིན་སློབ་མ་ཕྱིར་ལོག་རྗེས་ནུས་པ་དཔེ་མི་སྲིད་པ་བཏོན་བྱུང་།དཔེར་ན་ས་ཆ་སོ་སོའི་མི་དམངས་འཐུས་ཚོགས་དང་སྲིད་གྲོས།ནང་བསྟན་རྩ་འཛུགས་སོགས་སུ་འགན་ཁུར་མཁན་ཧ་ཅང་མང་པོ་ཡོད་ལ།སློབ་ཐོན་པ་མང་ཆེ་བ་ཕྱིར་དགོན་པར་ཕྱིན་ནས་སྐྱོར་དཔོན་དང་མཁན་པོ།དགོན་པའི་དོ་དམ་ཁོངས་མིར་གྱུར་ཡོད་པས།འཆད་ཉན་དང་དགོན་པའི་དོ་དམ་གང་གི་ཕྱོགས་ནས་ཀྱང་ད་ལྟ་རྐང་འཛིན་ལྟ་བུར་གྱུར་ཡོད་པས།དད་ལྡན་མང་ཚོགས་ལ་མཐུན་སྒྲིལ་དང་སྤྱི་ཚོགས་བརྟན་ལྷིང་ལ་སྐུལ་འདེད།བོད་ཁུལ་གྱི་འཕེལ་རྒྱས་སོགས་ལ་ནུས་པ་ཡར་ལྡན་མང་དག་བཏོན་ཡོད་ཅེས་བརྗོད།